། །རོ་སྲེག་བཞུགས། བཅོམ་ལྡན་འདས་བདེ་
མཆོག་ལ་ཕྱག་འཚལ་ལོ། །སློབ་དཔོན་ནག་པོ་པའི་སྦྱིན་སྲེག་གི་ཆོ་ག དེ་ལས་ཀྱང་ཞི་བའི་སྦྱིན་སྲེག་ལ་བརྟེན་ནས། བླ་མ་ནས་བཟུང་སྟེ་སེམས་ཅན་ཐ་མལ་པའི་བར་དུ་ཤི་བ་རྣམས་ཀྱི་རོ་སྦྱོང་བའི་ཆོ་ག ཉམས་སུ་བླང་བའི་
ཟླ་ རིམ་པ་མཛད་པའི་གོ་རིམ་ནི། སྔོན་དུ་བསྙེན་པ་ཇི་ཙམ་གྲུབ་པ་ཅིག་བྱ།_དེ་ནས་དང་པོར་རྟེན་དེའི་དྲུང་དུ་སོང་སྟེ་དྲི་ཞིམ་པོའི་ཆུས་ལེགས་པར་ཁྲུས་བྱ་ཞིང་། ཞལ་བཞི་པའི་སྔགས་བཟླས། དེ་ནས་གུ་གུལ་གྱི་དུད་པས་བདུག་ ང་
ཅིང་ཡང་ཞལ་བཞི་པའི་སྔགས་བཟླས། དེ་ནས་རྟེན་དེ་མི་དམིགས་ཏེ་སྟོང་པ་ལས་མངོན་པར་བྱང་ཆུབ་པ་ལྔ་ལས་ཕྱག་བཅུ་གཉིས་པར་བསྐྱེད་ལ། དེ་ལ་ཡེ་ཤེས་པ་གཞུག་གོ་ཆ་བཅིང༌། གོ་ཆ་ཆེན་པོ་ལུས་ཀྱི་དཀྱིལ་འཁོར་ཀྱང་
དགོད། དབང་བསྐུར་བའི་བར་དུ་བྱ། དེ་ནས་གནོད་མཛེས་ཀྱི་སྔགས་ཅུང་ཞིག་ཙམ་བཟླས་ཏེ། དེ་ལེགས་པར་དྲིལ་ལ་གནས་དབེན་པར་བཞག་གོ། །དེ་ནས་བསྲེག་ཁང་བྱེད་པའི་ས་ཕྱོགས་གང་ཡིན་པར་སོང་སྟེ། ས་དེ་དག་
711

ན་གནས་པའི་སའི་བདག་པོ་ལ་དཀར་གཏོར་རྒྱས་པར་བྱིན་ཏེ། དེ་ཡང་སྔགས་ནི་ན་མཿསརྦ་ཏ་ཐཱ་ག་ཏ་ལ་སོགས་པའམ། ཨ་ཀཱ་རོས་སྦྱིན་ནོ། །དེ་ནས་བདག་གནོད་མཛེས་ཀྱི་ང་རྒྱལ་བསྟན་པོ་དང་ལྡན་པས། རང་གི་མིང་ཕྱུང་
སྟེ། བདག་རྡོ་རྗེ་སློབ་དཔོན་ཆེ་གེ་མོ་ཞེས་བྱ་བས་སའི་ཕྱོགས་འདིར་ཞི་བའི་སྦྱིན་སྲེག་གི་ལས་བརྩམ་གྱིས། གང་སའི་བདག་པོ་ཁྱོད་ཀྱིས་གནང་བའི་སྐབས་ལེགས་པར་བྱིན་ཅིག་ཅེས་པ་གསུམ་བརྗོད་དོ། །ས་ཕྱོགས་དེ་ཤིན་ཏུ་
གཉན་པ་ཅིག་ཡིན་ན། ཡང་གཏོར་མ་ཅིག་བྱིན་ལ་དཀྱིལ་འཁོར་ཆོ་ག་ནས་འབྱུང་བ་བཞིན་དྲག་པོས་བསླང་བ་ཡང་བྱའོ། །དེ་ནས་གནོད་མཛེས་ཀྱི་གསང་སྔགས་བཟླས་པའི་བུམ་ཆོས་ས་ཕྱོགས་དེ་བསངས་ལ་བསྲེག་ཁང་བརྩིག
ཏུ་གཞུག་གོ། །དེ་ནས་བདག་ཉིད་བསམ་གཏན་གྱི་ཁང་པ་དབེན་པར་སྒྲུབ་པའི་གྲོགས་མཆོག་ཐམས་ཅད་དང་བཅས་པ་ཞུགས་ཏེ། མཆོད་པ་རྣམས་དང་གཏོར་མ་དང་ཚོགས་བཤམ་པ་ལ་སོགས་པ་རྣམས་ཀྱང་ཇི་ལྟ་བ་བཞིན་ི
བྱ། ཞི་བའི་སྦྱིན་སྲེག་གི་ཡོ་བྱད་རྣམས་ཀྱང་མར་ནས་བཟུང་ནས་ཀུ་ཤའྀ་བར་དུ་སྟ་གོན་ལེགས་པར་བྱས་ལ། དེ་ནས་བདག་ཉིད་སངས་རྒྱས་སུ་བསྐྱེད། མཆོད་པ་རྒྱས་པས་མཆོད། དམ་ཚིག་ཅན་ལ་གཏོར་མ་སྦྱིན། ལས་
ཐམས་ཅད་པའི་བུམ་པ་ལ་སྔགས་བཟླས། ཚོགས་ལ་ལོངས་སྤྱད། དེ་ནས་བདག་ཉིད་བྲིས་སྐུའམ་ལུས་དཀྱིལ་ལ་བརྟེན་ཏེ། མཆོད་པ་སྔ་མ་ལ་ལྟོས་མི་དགོས་པའི་དབང་དུ་བྱས་ཏེ། སློབ་དཔོན་བདག་ཉིད་འཇུག་པར་
བདེ་མཆོག་ཆོས་སྐོར་

བརྒྱད་ཅུ་ཐམ་པ་
།བྱའོ། །དེ་ནས་ཡང་རྟེན་དེ་སྔ་མ་བཞིན་བྱིན་གྱིས་བརླབས་ལ་བསྲེག་ཁང་དུ་གཞུག་གོ། །དེ་ནས་མེ་ཚང་དུ་གཞུག་པ་ལ་སོགས་པ་གཞན་ཐམས་ཅད་ནི་ཞི་བའི་སྦྱིན་སྲེག་གི་ཆོ་ག་རྒྱས་པའམ། འབྲིང་
ངམ། བསྡུས་པ་གང་བྱེད་ཀྱང་རུང་སྟེ་ཚུལ་ཇི་བཞིན་དུ་བྱའོ། །དེ་དག་གི་སྐབས་སྐབས་སུ་མེའི་ལྟས་དང་བསྟུན་ནས་བུམ་པའི་ཆུས་བསང་བ་དང༌། སུམྦྷ་ནིའི་སྔགས་ཟློས་པ་གལ་ཆེའོ། །དེ་བཞིན་དུ་བདག་ལ་གོ་ཆ་གསུམ་
གྱིས་བསྲུང་བ་ཡང་གལ་ཆེའོ། །མཐར་མེ་ལྷའི་བྱ་བ་ཚུན་ཆད་རྫོགས་པར་འབྱོར་པ་དང་སྦྱར་བ་ཚོགས་ལ་ལོངས་སྤྱད་དོ། །གསོན་པོ་རྣམས་ཀྱི་དོན་དུ་ཡི་གེ་བརྒྱ་པ་གདོན། བཀྲ་ཤིས་ཀྱི་ཚིགས་སུ་བཅད་པ་བརྗོད། མགོ་ལ་མེ་
ཏོག་གི་ཕྲེང་བ་ཡང་སྦྱིན་ནོ། །ཆོ་ག་རྫོགས་པ་དང་ཡང་ཚོམ་ངམ་སྔགས་ཀྱི་བསྲུང་བ་དང་གོ་ཆ་རྣམ་གསུམ་བཅིང་ངོ་། །འདི་ནི་རོ་ལྷག་པའི་ལྷར་བསྐྱེད་དེ་མཆོད་གནས་སུ་བྱ་བའི་ལུགས་ཡིན་ནོ། །གཞན་དག་གི་ནི་བསྲེག་རྫས་
དང་ཡོན་བདག་ཏུ་བྱ་བའི་ལུགས་ཀྱང་བཞེད་དེ། བརྒྱུད་པ་འདིས་མི་བཞེད་དོ།།
- আ །གསང་བའི་དེ་ཁོ་ན་ཉིད་ཀྱི་ཊཱིཀ་བཞུགས། བླ་མ་དང་དཔལ་ཧེ་རུ་ཀ་ལ་ཕྱག་འཚལ་
ལོ། །སློབ་དཔོན་སྤྱོད་པའི་རྡོ་རྗེས་མཛད་པའི་གསང་བའི་དེ་ཁོ་ན་ཉིད་རབ་ཏུ་གསལ་བའི་ཕྱག་འཚལ་ཞིང་བཤད་པར་དམ་བཅའ་བ་ལ་གསུམ་སྟེ། དགོས་པའི་དོན་ནི་གཞན་དང་འདྲ་བར་གཉིས་སུ་ཤེས་པར་བྱའོ། །བསྡུས་པའི་
713

བདེ་མཆོག་ཆོས་སྐོར་
དོན་ལ་ཕྱག་འཚལ་བ་དང༌། བཤད་པར་དམ་བཅའ་བ་གཉིས་སོ། །དེ་ཡང་བཤད་པར་བྱ་ཞེས་སྦྲེལ། དགོས་པ་གང་གི་དོན་དུ་ན། གསལ་བར་ལེགས་པར་རྟོགས་ཕྱིར་རོ། །གང་བཤད་ན་གསང་བའི་དེ་ཉིད་རབ་གསལ་
བ། །གང་གིས་ན་ནག་པོ་པས་སོ། །སྔོན་དུ་བྱ་བ་ཅི་བྱས་ནས་འཆད་ན། བཏུད་ནས་ཞེས་པ་ལ་ཡེང་བཏུད་ཅེས་སྦྲེལ། གང་ལ་བཏུད་ན་སྐུ་དེ་གསུམ་ལའོ། །གང་གིས་ན་ནག་པོ་པས་སོ། །དུས་བསྟན་བཅོས་རྩོམ་པའི་སྔོན་
དུ། དེ་ལྟ་བུའི་སྐུ་གསུམ་པོ་དེའི་རང་བཞིན་ནམ་མཚན་ཉིད་ཇི་ལྟར་ཡིན་ཞེ་ན། ཐོག་མ་ཐ་མ་མེད། ཅེས་བྱ་བ་ལ་སོགས་པས་བསྟན་ཏོ། །ཚིག་གི་དོན་ནི། ཐོག་མ་ཞེས་པ་རྐང་པ་དང་པོས་ཆོས་སྐུ་བསྟན་པ་ལས། དེ་ཡང་
གཉིས་ཏེ། རང་བཞིན་ཆོས་སྐུ་དང་རྟོགས་པ་ཆོས་སྐུའོ། །དེ་གཉིས་ཀ་དངོས་པོར་མ་གྲུབ་པས་དཔེའི་སྒོ་ནས་བསྟན་དུ་མེད་པའོ། །ནམ་མཁའི་རང་བཞིན་ནི་སྤྲོས་པ་ཐམས་ཅད་དང་བྲལ་བ་སྟེ། དེ་ཡང་སེམས་ཅན་ཐམས་ཅད་
ཀྱི་རང་གི་རྒྱུད་ལ་ཡོད་པའི་སེམས་ཀྱི་རང་བཞིན་ཏེ། རང་བཞིན་ཆོས་སྐུ་དང༌། ཡེ་ཤེས་ཀྱི་ཚོགས་བསགས་པའི་རྒྱུ་མཐུན་ལས་བྱུང་བ་རྟོགས་པ་ཆོས་སྐུ་སྟེ། རྒྱུ་མཐུན་གྱི་འབྲས་བུའོ། །བསོད་ནམས་ཡེ་ཤེས་ཞེས་པ་རྐང་པ་
གཅིག་གིས་གཞན་དོན་ལོངས་སྐུ་བསྟན་ཏེ། དེ་ཡང་བསོད་ནམས་དང་ཡེ་ཤེས་ཀྱི་ཚོགས་དབྱེར་མེད་པ་ལས་སྐྱེ་བའི་ཆོ་འཕྲུལ་དུ་ཤར་བའི་རྣམ་པར་སྨིན་པའྀ་སྐུར་འབྱུང་བའོ། །རྒྱལ་བ་མཆོག་གི་སྤྲུལ་སྐུ་བསྟན་ཏེ། དེ་ཡང་རྒྱལ་
714

།བའི་སྐུ་གསུམ་གྱི་ནང་ནས། _སྤྲུལ་སྐུ་མཆོག་ཡིན་ཏེ་སེམས་ཅན་གྱི་དོན་རྒྱ་ཆེན་པོ་མཛད་པའི་ཕྱིར་རོ། །དེས་ན་རྒྱལ་བ་ཁྱུ་མཆོག་ཅེས་སྤྲུལ་པའི་སྐུ་ལ་བྱའོ། །གསང་བའི་དེ་ཉིད་ནི། གསང་བ་ཞེས་
པ་བརྗོད་བྱ་སྟེ། སྐུ་གསུང་ཐུགས་ཀྱི་གསང་བའི་རིམ་པ་དེ་ཚོོལ་འབྱོར་གྱི་རྒྱུད་ཀྱི་གླེང་གཞི་ཨེ་བཾ་ལ་སོགས་པར་ཡང་གསང་སྟེ་མི་གསལ་ལ། ཡང་མ་རྒྱུད་ཀྱི་གླེང་གཞིར་ཧ་སྱེ་ལ་སོགས་པར་གསང་སྟེ་མི་གསལ་བས་གསང་
བའོ། །ཡང་སྲུང་འཁོར་གཞལ་ཡས་ཁང་དང་བཅས་པ་རྡོ་རྗེ་བཙུན་མོའི་བྷ་གཽ་སྟེ། ཆོས་འབྱུང་དུ་བཞུགས་པས་ན་སྦས་པས་གསང་བའོ་གསུང༌། དེ་ལྟ་བུ་དེ་སུས་བཤད་ཅེས་ཟེར་ན། སྤྱོད་པའི་རྡོ་རྗེས་སོ། །དེ་ལ་འོ་ན་བསྟན་
༈ བཅོས་རྩོམ་པའི་རྒྱུ་ཡོད་དམ་སྙམ་ན་ཡོད། རྟོགས་ནས་ཞེས་པ་འཇུག་པའི་བླ་མ་ཤྲཱི་ཛཱ་ལནྡྷ་ར་པ་དང༌། རྟོགས་པའི་བླ་མ་དཔལ་ཧེ་རུ་ཀའི་དྲིན་གྱིས་རྟོགས་ནས་བརྩམས་པའོ། །རྒྱུ་གཉིས་པ་སེམས་ཅན་ལ་སྙིང་རྗེ་བའི་དབང་
གིས། དེ་དག་གིས་རྟོགས་པར་བྱ་བའི་ཕྱིར་བརྩམས་ཞེས་པའོ། །གཞུང་དོན་ལའང་གཉིས་ལས། ལེའུ་དང་པོས་གསང་བའི་དེ་ཁོ་ན་ཉིད་ཀྱི་མཚན་ཉིད་འཆད་པ་ལ། རྒྱུད་རྣམས་ཀུན་ཏུ་གང༌། ཞེས་པ་ལ་སོགས་པས་རང་བཟོ་
སྤངས་ཤིང༌། ཟློས་སྐྱོན་མེད་པར་རྗོད་བྱེད་མ་ལུས་པ་བསྟན་ཏོ། །བཟླས་དང་བསམ་གཏན་དེ་བཞིན་དུ། །ཞེས་པ་ལ་སོགས་པས་བརྗོད་བྱ་ཐུན་མོང་པ་ཀུན་རྫོབ་ཀྱི་དེ་ཁོ་ན་ཉིད་དུ་འཆད་པ་བསྟན་ཏོ། །གང་ཞིག་ཤེས་པ་ཡུལ་ཅན་
715

རྣམས། །ཞེས་པ་ལ་སོགས་པས་བརྗོད་བྱ་ཐུན་མོང་མ་ཡིན་པ་དོན་དམ་པའི་དེ་ཁོ་ན་ཉིད་ཀྱིས་མཚན་ཉིད་བསྟན་ཏོ། །དེ་ལ་དང་པོའི་དབང་དུ་བྱས་ནས། སྤྱོད་པ་པོ་ཁྱོད་ཀྱི་བཤད་པའི་ཚུལ་འདི། རྗོད་བྱེད་ཀྱི་གཞུང་གཞན་ལ
བརྟེན་ནམ། མ་བརྟེན། མ་བརྟེན་ན་རང་བཟོར་འགྲོའོ་ཞེ་ན། རྒྱུད་རྣམས་ཀུན་ཏུ་གང་ཞེས་པ་ལ་སོགས་པ་གསུངས་ཏེ། རྒྱུད་དང་མདོ་སྡེ་ལ་སོགས་པའི་རྗོད་བྱེད་ཀྱི་ཚིག་ཐམས་ཅད་ཀྱང་བརྗོད་བྱ་དེ་ཁོ་ན་ཉིད་གསུངས་པས་དེ་
དག་ལ། ལ་ལས་དེ་ཁོ་ན་ཉིད་དངོས་བསྟན། ལ་ལས་དེ་ཁོ་ན་ཉིད་མ་རྟོགས་པ་དང༌། ལོག་པར་རྟོག་པ་ལ་སོགས་པའི་དབང་གིས་ཚུལ་དུ་མར་བསྟན་ཀྱང༌། བདག་གིས་དེ་ཁོ་ན་ཉིད་དངོས་སུ་སྟོན་པའི་གཞུང་ལ་སོགས་པ་ལ་
བརྟེན་པས་རང་བཟོ་མིན་ཞེས་བྱ་བའམ། ཡང་དེ་དག་ལས་བསྟན་ཀྱང་དེ་ཁོ་ན་ཉིད་དངོས་ཀྱི་མཚན་ཉིད་གསལ་བར་མ་བཤད་པས། འདིར་གསལ་བར་བཤད་པས་ཟློས་པའི་སྐྱོན་མེད་པར་ཡང་ཤེས་པར་བྱའོ། །རྒྱུད་སྡེ་དང་མདོ་
།ལས་བསྟན་ཀྱང་ད།
སྡེ་དེ་དག་ལས་བསྟན་པའི་བརྗོད་བྱ་ཐུན་མོང་པ་ཀུན་རྫོབ་ཀྱི་དེ་ཁོ་ན་ཉིད་ཇི་ལྟ་བུ་ཞེ་ན། བཟླས་དང་བསམ་གཏན་དེ་བཞིན་དུ། །ཞེས་པ་ལ་སོགས་པས། ཐུན་མོང་བ་དེ་དག་ཀྱང་སེམས་ཅན་གྱི་མོས་པ་དང་བསྟུན་ནས་གསུངས་
པར་བསྟན་ཏོ། །དེས་ན་དེ་དག་གི་དྲང་དོན་གྱི་འབྲས་བུ་སྟེ། མཐར་ཐུག་པ་མ་ཐོབ་ཅེས་པའོ། །འོ་ན་འབྲས་བུ་མཐར་ཐུག་གང་གིས་ཐོབ་ན། གང་ཞིག་ཤེས་པ་ཡུལ་ཅན་རྣམས། །ཞེས་པ་ལ་སོགས་པ་སྟེ་བརྗོད་བྱ་ཐུན་མོང་མ་
བདེ་མཆོག་ཆོས་སྐོར་

གྱ་གཉིས་
আ
།ཡིན་པ་སྟེ། དོན་དམ་པའི་དེ་ཁོ་ན་ཉིད་གསང་བའི་རིམ་པ་རྟོགས་པས་ཐོབ་ཅེས་སྟོན་པའོ། །ཆོས་དང་ལོངས་སྤྱོད་རྫོགས་པ་སྤྲུལ། །ཞེས་པ་ཤློོ་ཀ་གཅིག་གིས་གསང་བའི་དེ་ཁོ་ན་ཉིད་ཀྱི་མཚན་ཉིད་
མདོར་བསྟན་ཏེ། རྒྱུ་མཐུན་པའི་འབྲས་བུ་ཆོས་སྐུ་དང་རྣམ་པར་སྨིན་པའི་འབྲས་བུ་གཟུགས་སྐུ་གཉིས་ཆོས་སྐུར་རོ་གཅིག་པ་ནི་དེ་ཁོ་ནའི་མཚན་ཉིད་དོ། །ཞེས་པའོ། །དཔལ་ལྡན་འདུས་པའི་ལམ་ལ་སོགས་པས་དེ་ཁོ་ན་ཉིད་
རྒྱས་པར་འཆད་པ་ལས། དེ་ཡང་མདོར་ན་འདུ་རྒྱུ་ཐབས་ཤེས་རབ་གཉིས་མེད་དུ་འདུ་བ་ནི་བརྗོད་བྱ་དེ་ཁོ་ནའོ། །དེ་རྗོད་བྱེད་གང་གིས་བརྗོད་ན། དཔལ་ལྡན་འདུས་པ་ལ་སོགས་པ་རྣལ་འབྱོར་བླ་ན་མེད་པའི་རྒྱུད་རྣམས་ཀྱིས་
བསྟན་ལ། ཡང་དུས་ནི་རྣམ་བཞིའི་དབྱེ་བ་ཡིས། །ཞེས་པ་ལ་སོགས་པས་རྒྱུད་སྡེ་བཞི་ཆར་གྱི་རྗོད་བྱེད་ཀྱིས་ཀྱང་བརྗོད་པར་བསྟན་ཏོ། །དགོད་པ་དང་ནི་ལྟ་བ་དང༌། །ཞེས་བྱ་བ་ལ་སོགས་པས་འདོད་ཁམས་ཀྱཻ་ལྷའི་དཔེ་དང་
སྦྱར་ནས། དགོད་པ་ནི་བདེ་བ་མཐར་ཐུག་པ་སྟེ། རབ་ཡིན་པས་དེ་དང་བླ་མེད་སྦྱར་བ་ནས། གཉིས་སྤྲོད་དམན་པས་བྱ་བའི་རྒྱུད་དང་སྦྱར་རོ། །མིང་དང་སྦྱར་ན་ལྟ་བ་ནི་བདེ་བ་དམན་པ་ཡིན་ལ། གཉིས་སྤྲོད་མཐར་ཐུག་པ་
ཡིན་པས། དེ་བླ་ན་མེད་པ་དང་སྦྱར། དེ་ཁོ་ན་མྱོང་བ་ཆུང་ངུ་ཙམ་ལས་མེད་པས་ལྟ་བ་དང་བྱ་བའི་རྒྱུད་དང་སྦྱར་རོ། །འདུས་པའང་རྣམ་པ་གཉིས་སུ་གསུངས། །ཞེས་པ་ལ་སོགས་པས། ཐབས་དང་ཤེས་རབ་གཉིས་སུ་མེད་
717

བདེ་མཆོག་ཆོས་སྐོར་
པ་སྟོན་ཏེ། དེའང་གང་འདུ་ན་ཐབས་ཤེས་རབ་གཉིས་སུ་འདུ་ལ། དེ་ཉིད་ལ་རྣམ་གྲངས་ཀྱི་ཚུལ་གྱིས་བསྐྱེད་རྫོགས་གཉིས་དང༌། དབང་པོ་གཉིས་དང༌། སངས་རྒྱས་ལ་སོགས་པས་བསྟན་པའི་ཐབས་དང༌། མཁའ་འགྲོ་མ་ལ་
སོགས་པས་བསྟན་པའི་ཤེས་རབ་དང༌། ཨཱ་ལི་དང་ཀཱི་ལི་གཉིས་དང༌། བདེན་པ་གཉིས་དང༌། དབུགས་དབྱུང་གཉིས་ཏེ་དེ་རྣམས་འདུའོ། །དེ་ཉིད་དུ་ནི་ཡེ་ཤེས་ཀྱི། །རིན་ཆེན་ཞེས་བྱ་བ་ལ་སོགས་པས། དེ་ཁོ་ན་ཉིད་ཐབས་
དང་ཤེས་རབ་གཉིས་སུ་མེད་པ་དེ་རྟོགས་ཤིང་ངོ་ཤེས་ན་ཕན་ཡོན་དུ་མ་འབྱུང་ཞེས་གསུངས། བསྲེག་དང་བཅད་དང་བརྡར་བ། །ཞེས་བྱ་བ་ལ་སོགས་པ་གསེར་གྱི་དཔེའི་སྒོ་ནས། ཡིད་ཆེས་བཞིས་ལྷན་སྐྱེས་བརྟགས་ལ་ངོས་
བཟུང་བར་བསྟན་ཏེ། དེ་ཡང་ལུང་ནི་དྲི་མ་མེད་པ་སྒྲོ་སྐུར་དང་བྲལ་བའི་ལུང་ངོ་། །གཞན་ནི་རྣལ་འབྱོར་པ་ཉམས་མྱོང་ཅན་གཞན་ནོ། །བདག་ལས་ཡིད་ཆེས་པ་བདག་ཉིད་ཀྱི་ཉམས་སུ་མྱོང་བའོ། །བླ་མ་ནི་བླ་མའི་མན་ངག་
ལས་སོ། །དེ་ལ་ཡང་རྒྱུའི་སློབ་དཔོན་ནི་ལུས་ངག་གི་སྒོ་ནས་གདམས་ངག་སྟོན་པའོ། །འབྲས་བུའི་སློབ་དཔོན་ནི་རང་གི་སེམས་ཉིད་དོ། །འདི་ནི་སེམས་ཅན་ཞེས་པ་ལ་སོགས་པས་དེ་ལྟ་བུའི་བླ་མ་དེ་ཅི་འབྱོར་པས་མཆོད་པར་
བསྟན། དེ་ནི་ཡི་གེའི་ནཾང་ན་ཨོཾ། །ཞེས་པ་ལ་སོགས་པས་དཔེ་བཞིའི་སྒོ་ནས་མཆོག་ཏུ་གྱུར་པའི་ཕྱིར་དེ་བསྟེན་པར་བསྟན་ཏོ། །གསང་བའི་དེ་ཁོ་ན་ཉིད་རབ་ཏུ། །ཞེས་པ་ལ་སོགས་པས་གཞུང་བསྡུ་བ་བསྟན་པ་ལས། དེ་
718

།ཡང་བདག་གཞན་གྱི་ཚོགས་ཞེས་པ་བརྗོད་བྱ་ཐུན་མོང་བ་བསྟན། ཆོས་ཀྱི་ཚུལ་རྣམ་པ་གནོན། ཞེས་སོགས་ཀྱི་བརྗོད་བྱ་ཐུན་མོང་མ་ཡིན་པ་གསང་བའི་དེ་ཁོ་ན་ཉིད་བསྟན་ལ། དེས་ཐུན་མོང་བ་ཟིལ་
གྱིས་གནོན། ཞེས་པའོ། །དེ་ལྟ་བུའི་དེ་ཁོ་ན་ཉིད་རིམ་པ་བཞིར་གནས་པས་རྒྱུ་དང་ཞེས་པ་ལ་སོགས་པ་གསུངས་སོ། །དེ་ནས་ཆེས་གསང་བཤད་པར་ཞེས་བྱ་བ་ལ་སོགས་པས་དེ་ཁོ་ན་ཉིད་དེ་ཚུལ་ཇི་ལྟར་བསྒོམ་པ་བསྟན་པ་
ལས་དེ་ལ་དང་པོར་ཤློ་ཀ་གཉིས་ཀྱིས་བསྒོམ་བྱའི་སེམས་ཉིད་མཐའ་བཞི་དང་བྲལ་བ་དེ་བརྟན་གཡོ་ཐམས་ཅད་ཀྱི་ཁྱབ་བྱེད་དུ་བསྟན། དེ་ཡང་དབང་པོ་དྲུག་ལ་སོགས་པའི་རྟོག་པ་ལས་གྲོལ་བ་ནི། རང་བཞིན་དེ་ཁོ་ན་བསྒོམ་བྱའི་
མཚན་ཉིད་ཡིན་ལ། རྟོག་པ་མེད་པ་ལ་སོགས་པས་རྟོགས་པའི་དེ་ཁོ་ན། ཉམས་སུ་མྱོང་བའི་མཚན་ཉིད་ཀྱང་བསྟན་ཏེ། ཧེ་བཛྲ་ལས། གང་ཕྱིར་ཡིིད་ཀྱིས་མི་བསྒོམ་པར། །འགྲོ་བ་ཐམས་ཅད་བསྒོམ་པར་བྱ། །ཐམས་ཅད་
ཆོས་ནི་ཡོངས་ཤེས་ན། །བསྒོམ་པ་ཡང་ནི་བསྒོམ་པ་མིན། །གསུངས་པ་ལྟ་བུའོ་གསུང༌། འདུས་པ་ཚོགས་པར་ཞེས་པ་ལ་སོགས་པས། བསྐྱེད་རྫོགས་ལ་སོགས་པའི་ཆོས་གཉིས་པོ་དེ་རྣམས། དེ་ཁོ་ན་ཉིད་གཉིས་སུ་མེད་
པར་འདུ་བར་བསྟན་ཏོ། །དེ་དག་གིས་བརྗོད་བྱ་མདོར་བསྟན་ནས། འདི་སྐད་བདག་གིས་ལ་སོགས་པས་རྗོད་བྱེད་གླེང་གཞི་གཉིས་ཀྱི་མདོར་སྟོན་ཏེ། དེའང་མདོར་ཇི་ལྟར་སྟོན་པ་རྗོད་བྱེད་རྣལ་འབྱོར་དང༌། རྣལ་འབྱོར་མའི་

རྒྱུད་ཀྱི་གླེང་གཞི་རྣམས་ཀྱི་རིམ་པ་བཞི། ལམ་འབྲས་བུ་དང་བཅས་པས་མ་ལུས་པ་ཅིག་སྟོན་པས་མདོར་སྟོན་པའོ། །དེའང་རྣལ་འབྱོར་རྒྱུད་ཀྱི་གླེང་གཞིའི་ཚིག་བཅུ་དང༌། མ་རྒྱུད་ཀྱི་གླེང་གཞི་ཚིག་བཅུ་སྟེ་ཉི་ཤུ་པོ་ཐམས་ཅད་
ཀྱིས་ཐབས་ཤེས་རབ་ཟུང་འཇུག་ཏུ་བསྟན་ཏེ། ཚིག་གཉིས་གཉིས་ཀྱིས་སྟོན་ཏེ་དེའང་རྣལ་འབྱོར་རྒྱུད་ཀྱི་གླེང་གཞི་ལ། འདི་སྐད་གཅིག་ཏུ་བྱས་པ་ནས། བཞུགས་སོ་གཅིག་ཏུ་བྱས་པའི